**Acord**

**privind prelucrarea datelor cu caracter personal în cadrul concursului/examenului organizat de Uniunea Națională a Executorilor Judecătorești -UNEJ**

Având în vedere:

• Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și libera circulație a acestor date;

• Prin „Date cu caracter personal” se înțelege orice informație privind o persoană fizică identificată sau identificabilă; o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau prin referire la unul sau mai multe elemente specifice, proprii identității sale fizice, fiziologice, genetice, psihice, economice, culturare sau sociale;

• UNEJ și Camerele Executorilor Judecătorești de le lângă Curțile de Apel sunt operatori de date cu caracter personal,

Vă comunicăm următoarele:

* Colectarea datelor cu caracter personal în vederea înscrierii și participării la concursurile/examenele organizate de UNEJ, afișarea pe site-urile Uniunii, Ministerului Justiției și ale Camerelor, pe ușile sălilor de examen a listelor nominale ale candidaților înscriși, comunicarea rezultatelor, prin afișare înainte și după contestații, repartizarea candidaților, precum și încărcarea acestora în aplicațiile informatice accesibile pe site-urile UNEJ și ale Camerelor, reprezintă procese de prelucrare a datelor cu caracter personal necesare în vederea îndeplinirii obligațiilor legale ce revin Uniunii Naționale a Executorilor Judecătorești și Camerelor, în calitate de operatori.
* Temeiul juridic al acestor procese de prelucrare a datelor cu caracter personal îl constituie legislația în domeniu, respectiv:
* Legea nr. 188/2000 privind executorii judecătorești, republicată, cu modificările și completările ulterioare;
* Regulamentul de punere în aplicare a Legii nr. 188/2000 privind executorii judecătorești;
* Statutul Uniunii Naționale a Executorilor Judecătorești și al profesiei de executor judecătoresc.
* Afișarea, fie letrică, fie electronică a numelui, prenumelui, a rezultatelor obținute și a mediilor finale reprezintă prelucrare de date adecvate, relevante și limitate la ceea ce este necesar în raport cu scopul determinat, explicit și legitim în care sunt colectate/prelucrate, respectiv coordonarea/organizarea de către Uniunea Națională a Executorilor Judecătorești în colaborare cu Camerele Executorilor Judecătorești a concursurilor/examenelor. Prelucrarea ulterioară prin stocare a acestor date se realizează în scopul arhivării conform legislației specifice și în scopuri statistice, nefiind incompatibilă cu scopul inițial pentru care au fost colectate, cu respectarea măsurilor tehnice de securitate împotriva prelucrării ilegale.

Luând în considerare cele de mai sus, **subsemnata/ul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** am luat cunoştinţă că informaţiile furnizate de mine reprezintă date cu caracter personal şi sunt de acord cu prelucrarea acestora de către Uniunea Națională a Executorilor Judecătorești și Camerele Executorilor Judecătorești de pe lângă Curțile de Apel, în conformitate cu prevederile Legii nr. 190/2018 pentru punerea în aplicare a Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și, prin libera voință, am semnat prezentul Acord referitor la prelucrarea și stocarea datelor cu caracter personal, azi, \_\_\_\_\_\_\_\_\_\_\_\_\_\_.

**Candidat**

Nume Prenume

Semnatură